text: মাইকেল কার্লাইল হল (; জন্ম: ১ ফেব্রুয়ারি ১৯৭১) হলেন একজন মার্কিন অভিনেতা। তিনি শোটাইমের টেলিভিশন ধারাবাহিক ডেক্সটার-এ ডেক্সটার মরগান চরিত্রে এবং এইচবিওর নাট্যধর্মী ধারাবাহিক সিক্স ফিট আন্ডার-এ ডেভিড ফিশার চরিত্রে অভিনয় করে প্রসিদ্ধি অর্জন করেন। ডেক্সটার চরিত্রে তার কাজের জন্য তিনি ২০১০ সালে একটি গোল্ডেন গ্লোব পুরস্কার ও একটি স্ক্রিন অ্যাক্টরস গিল্ড পুরস্কার অর্জন করেন।
  
  নর্থ ক্যারোলাইনার রালেইয়ে জন্মগ্রহণ ও বেড়ে ওঠা হল ১৯৯৬ সালে নিউ ইয়র্ক বিশ্ববিদ্যালয়ের টিশ স্কুল অব দি আর্টস থেকে অভিনয় প্রোগ্রামে স্নাতক সম্পন্ন করেন। তিনি ব্রডওয়েতে ক্যাবারে নাটকের পুনরুজ্জীবিতকরণে অভিনয়ের মধ্য দিয়ে তার অভিনয় জীবন শুরু করেন এবং ১৯৯০-এর দশকের মাঝামাঝি থেকে শেষভাগ পর্যন্ত বিভিন্ন ধরনের নাটকে অভিনয় করেন। মঞ্চে অভিনয়ের খ্যাতি ছড়িয়ে পড়লে তিনি ২০০১ থেকে ২০০৫ পর্যন্ত প্রচারিত সিক্স ফিট আন্ডার-এ কাজের সুযোগ পান। ২০০৬ সালে তিনি ডেক্সটার ধারাবাহিকে ডেক্সটার মরগান চরিত্রে অভিনয় শুরু করেন যা ২০১৩ সালে সমাপ্ত হয়। ২০১৯ সালে নেটফ্লিক্সের থ্রিলার চলচ্চিত্র ইন দ্য শ্যাডো অব দ্য মুন-এ শ্রেষ্ঠাংশে অভিনয় করেন।
  
  পুরস্কার ও মনোনয়ন
  
  তথ্যসূত্র
  
  বহিঃসংযোগ
  
   
   
   
   
  
  বিষয়শ্রেণী:১৯৭১-এ জন্ম
  বিষয়শ্রেণী:জীবিত ব্যক্তি
  বিষয়শ্রেণী:২০শ শতাব্দীর মার্কিন অভিনেতা
  বিষয়শ্রেণী:২১শ শতাব্দীর মার্কিন অভিনেতা
  বিষয়শ্রেণী:নর্থ ক্যারোলাইনার অভিনেতা
  বিষয়শ্রেণী:মার্কিন চলচ্চিত্র অভিনেতা
  বিষয়শ্রেণী:মার্কিন টেলিভিশন অভিনেতা
  বিষয়শ্রেণী:মার্কিন মঞ্চ অভিনেতা
  বিষয়শ্রেণী:মার্কিন শেকসপিয়ারীয় অভিনেতা
  বিষয়শ্রেণী:ক্যান্সার থেকে বেঁচে যাওয়া ব্যক্তি
  বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী
  বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
title: মাইকেল সি. হল